**Eul**

*David*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eul

I-am dat drumul firii, şi s-a dus

Ca un prădător flămând de noapte

Şi s-a pus în contra lui Isus

S-a smucit din linişte și şoapte!

Ca un fulger, cum s-a dezlegat

Ca o plaie rece fără preget

S-a întors spre mine şi a urlat

O ţineam atâta, de un deget

Şi a spart şi ziduri şi pereţi

Căpăta în mine forma unei brute

Prin privire trimitea săgeţi

N-a lăsat în mine o virtute...

Mă târa, căci i-am pierdut controlul

Prin pustiuri fără de izvoare

Îi făcusem lumii tot ocolul

Până ajunsesem fără de valoare

În genunchi, aproape sfărâmat

Am găsit în mine-o amintire

Pe Isus Hristos, însângerat

Care dă izbândă, ispăşire...

Ridicat-am mâinile murdare

Sus înspre lumină, înspre cer

Ca să cer putere şi iertare,

Cuie oțelite, şi-un ciocan de fier...